The Lion King Semakin Hampir Mencatat Kutipan $1 Billion Dolar
Walaupun The Lion King tidak mendapat tempat dihati pengkritik dengan jumlah rating Rottenmatotes sebanyak 55% sahaja, ia tidak menghalang untuk filem ‘live action’ itu mengaut keuntungan berlipat kali ganda. Pada minggu lalu, filem arahan Jon Favreau itu berjaya menambah $75.5 juta dolar dipasaran domestik Amerika Syarikat dan $142.8 juta dolar dipasaran antarabangsa, menjadikan jumlah kutipan terkini filem tersebut mencecah $962.7 juta dolar seluruh dunia. Jika prestasi baik diteruskan, The Lion King dijangka akan melepasi angka $1 billion dolar pada pertengahan minggu ini. Sementara itu, filem terbaru Quentin Tarantino berjudul Once Upon a Time in Hollywood mencatatkan kutipan minggu pembukaan sebanyak $40.35 juta dolar, sekaligus mencatatkan kutipan minggu pembukaan paling tinggi dalam karier Tarantino. Sebelum ini, filem Inglorious Basterds‘ telah mencatakan kutipan minggu pembukaan sebanyak $38 juta dolar. Once Upon a Time in Hollywood  Once Upon a Time in Hollywood  Filem Spider-Man: Far From Home terus mencatatkan peningkatan kutipan tiket apabila berjaya menambah $33.2 juta dolar pada minggu lalu menjadikan jumlah terkumpul sebanyak $1.037 juta dolar seluruh dunia. Manakala filem Disney / Pixar, Toy Story 4 juga semakin hampir mencatatkan kutipan $1 billion dolar apabila menambah $29.3 juta dolar pada minggu lalu, menjadikan jumlah terkumpul sebanyak $917.9 juta dolar. Akhir sekali, filem terbitan Paramount Pictures, Crawl terus mencatatkan keuntungan dengan penambahan sebanyak $7.4 juta dolar menjadikan jumlah keseluruhan sebanyak $45.8 juta dolar. Crawl dihasilkan dengan modal pembikinan sebanyak $13.5 juta dolar.